<classify> NAIROBI KENYA MBUNGE wa Kenya, Charles Kanyi maarufu kama Jaguar, aliyetoa saa 24kwa wafanyabiashara wa Tanzania na Uganda kuondoka nchini humo, vinginevyo watawaondoakwa nguvu na kwa kipigo, amekamatwa. Jaguar ambaye pia ni mwanamuziki, alikamatwa jana mchana na maofisa waJeshi la Polisi nchini Kenya akiwa katika viwanja vya Bunge. Ingawa sababu za kukamatwa kwake hazijawekwa wazi, lakini tukio hilolinaunganishwa na kauli yake ya chuki dhidi ya wafanyabiashara kutoka nchinyingine, zikiwamo Tanzania na Uganda,wanaoendesha shughuli zao jijini Nairobi ambao alisema wamechukua nafasi yaWakenya. Kauli yake hiyo ambayo mbali na kusambaa katika mitandao ya kijamii nakuzua mjadala mkubwa, iliilazimisha Serikali ya Tanzania kupitia kwa WaziriMkuu Kassim Majaliwa kulieleza Bunge kuwa imechukua hatua ya kumwita balozi waKenya kujieleza. Majaliwa alisema waliichukua kauli hiyo kwa umuhimu mkubwa na baloziwa Kenya alisema lilikuwa tamshi binafsi ambalo halihusiani na msimamo wa Serikali. Alisema balozi huyo aliahidi kwamba Serikali ya Kenya itamuhoji mbunge huyo kuelezea kilealichomaanisha katika matamshi yake. Watanzania wataendelea kuwa salama nchini Kenya, Majaliwa aliliambiaBunge ambalo lilitaka kufahamu msimamo wa Serikali juu ya kauli ya mbunge huyoambayo ilileta sintofahamu kwa raia wa mataifa aliyoyataja. Zaidi Serikali ya Kenya nayo ililazimika kutoa taarifa kueleza msimamowake, kwanza ikipinga kauli hiyo, lakini pili ikieleza kuwa katika mazingira yasasa ya utandawazi haina nafasi. Serikali ya Kenya katika taarifa yake hiyo ilieleza kuwa katikamazingira ya wastaarabu, wao kama taifa wanaoishi kwa amani na kupenda wageniwa mataifa mbalimbali, matamshi hayo hayana nafasi. Katika hilo, Serikali ya Kenya ilisema watu wote wenye matamanio ya kuwekezanchini humo usalama wao ni jambo wanalolipa kipaumbele. Katika video fupi inayosambaa kwenye mitandao ya kijamii, mbunge huyoanasikika akisema hawatokubali raia wa nje waende kuendesha biashara nchiniKenya. Mimi naipa Serikali saa 24, kama hao watu hawatakuwa wamerudikwao, tutaingia kwa hayo maduka wanayofanyia kazi na kuwatoa, tutawapiga nakuwapeleka katika uwanja wa ndege. Kwa hivyo mimi naomba waziri waangalie hii maneno, wahakikishekuwa Wakenya wetu wanafanya biashara bila ya kushindana na wageni kutoka nchimbalimbali. Ukiangalia vile magari yanavyouzwa hapa, Wapakistan wamechukua hiyobiashara, ukiangalia nyamakima Wachanise wamechukua hizo biashara, ukiangaliamasoko zetu, Watanzania na Waganda wamechukua hizo biashara. Wakenya ni sharti wafanye biashara zao bila kushindana na watu kutokamataifa mengine... Tunasema imetosha, iwapo hawatarajeshwa nyumbani katika saa 24tutawashika na kuwapiga na hatuogopi mtu yeyote, anasikika mbunge huyo. Pamoja na Kenya kutoa msimamo wake wa kujitenga na matamshi ya mbunge huyo, mijadala katikamitandao ya kijamii bado imeendelea kuwa mikali, huku baadhi wakimtaka mbungehuyo aombe radhi. Kupitia akaunti ya mtandao wa Twitter, inayosadikika kumilikiwa nambunge huyo, aliandika; Kile nilichokisema hivi karibuni juu ya wageni kuvamiakatika soko letu kimetafsiriwa vibaya... namaanisha amani kwa nchi yangu,biashara lazima ziendelee pasipo kuingiliwa na wageni, wote mnakaribishwakatika nchi yetu. Soko kubwa la mitumba la jijini Nairobi la Gikomba, ambalo Jaguaralilitumia kutoa kauli hiyo ya kuudhi hivi karibuni, lipo ndani ya Jimbo laStarehe. Kauli ya mbunge huyo imekuja katika wakati ambao ni wiki iliyopita tuSerikali ya Kenya iliwatimua raia saba wa China kwa kuendesha ujasiriamalikatika soko kubwa la Gikomba bila ya kuwa na vibali halali vya kuwa nchini humo. Waziri wa Usalama wa Kitaifa, Fred Matiangi alikaririwa akisema Serikaliilisitisha kuwapa vibali vya kazi wajasiriamali wote. Kwamba yeyote anayetaka kibali cha kazi atatuma maombi akiwa nchinimwake, atafika Kenya iwapo atakuwa na kibali hicho. Alisisitiza kuwa Serikali haiwapi wafanyibiashara vibali vya kazi.  <topic>: KITAIFA 